బ్రాండింగ్‌పై రూ.400 కోట్ల పెట్టుబడి
జియోని ఇండియా ఎండి అరవింద్‌ వోహ్రా
న్యూఢిల్లీ, ఆగస్టు 22: స్మార్ట్‌ఫోన్‌ తయారీ సంస్థ జియోనీ రూ.400 కోట్లు బ్రాండింగ్‌ కార్యకలాపాలపై పెట్టుబడులు పెట్టానల నిర్ణయించింది. రానున్న పండుగ దినాల డిమాండ్‌ను అనువుగా మలుచుకునేందుకు ఈ చైనా ఫోన్‌ కంపెనీ భారీ ఎత్తున పెట్టుబడులు పెడుతోంది. అక్టోబరు నాటికి భారత్‌లో తన మార్కెట్‌ వాటాను పది శాతానికి పెంచుకోవాలని చెపుతున్నారు. ఈ ఏడాది మొత్తంగా రూ.600 కోట్లు సిద్ధంచేసామని, ఇప్పటి వరకూ సుమారు 200కోట్లు వెచ్చించినట్లు జియోని ఎండి సిఇఒ అరవింద్‌ వోహ్రా వివరించారు. కంపెనీ అదనంగా నాలుగుస్మార్ట్‌ఫోన్లు విడుదలచేస్తుందని, అవి రూ.9999, రూ.24,999ల ధరలతో వస్తాయ న్నారు. జియోనీ ఇండియా బాలివుడ్‌ నటీమణి ఆలియాభట్‌ను బ్రాండ్‌ అంబాసిడర్‌గా నియ మించుకుంటున్నట్లు ఆయన తెలిపారు. మరొక బ్రాండ్‌ అంబాసిడర్‌ నియామకంపై కూడా చర్చ లు జరుగుతున్నాయన్నారు. కంపెనీ తన ప్రతి ష్టాత్మకమైన ఎస్‌6 మోడల్‌ను రూ.17,999ధర లో విడుదలచేసింది. 5.5అంగుళాల స్క్రీన్‌ ఉన్న ఈఫోన్‌ 1.3జిహెచ్‌జడ్‌ ఆక్టాకోర్‌ప్రాసె సర్‌, 3జిబిరామ్‌, 32జిబి అంతర్గత మెమరీ, 13ఎంపి/8ఎంపి కెమేరాలు 3150 ఎంఎహెచ్‌ బ్యాటరీలతో నడుస్తున్నాయి.జియోని ఇండియా భారత్‌లో నెలకు ప్రస్తుతం ఐదులక్షల ఫోన్లు విక్రయిస్తున్నట్లు అరవింద్‌ వెల్లడించారు. తమ ఫోన్లలో 60శాతం భారత్‌లోనే తయారవుతున్నాయని, ఈ ఏడాది కూడా రెట్టింపు విక్రయాలు లక్ష్యంగా ఉన్నా యని, రాబడులు వృద్ధి కనిపిస్తుందన్నారు. జియోని ఇండియా ఐదు నుంచి ఏడు వచ్చే మార్చి నాటికి పదిశాతం మార్కెట్‌ వాటా సాధిస్తుందన్నారు. జియోని కాంట్రాక్టు ఉత్పత్తి సంస్థ ఫాక్స్‌కాన్‌, డిక్సాన్‌ సంస్థలతో ఒప్పందంతో ఫోన్లు తయారుచేస్తోంది. వచ్చే కొద్ది రోజుల్లోనే జియోని సొంత ఉత్పత్తి కేంద్రం భారత్‌లో ఏర్పాటు చేస్తుందని, అప్పటినుంచి నూరుశాతం దేశీయ ఉత్పత్తులే ఉంటాయని వివరించారు.